wickkiey/tamil-wikipedia-chunked huggingface dataset:
# கேத்வாலதெரைட்டு

**கேத்வாலதெரைட்டு** *(Cadwaladerite)* என்பது AlCl(OH)<sub>2</sub>•4(H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஓர் அரிய அலுமினியம் ஆலைடு கனிமம் என்று இது வகைப்படுத்தப்படுகிறது. சல்பேட்டு தாதுக்களுடன் தொடர்புடைய ஒரு படிக உருவமற்ற பொருள் என அறிவிக்கப்பட்டு பின்னர் ஓர் ஆலைடு படிகத் தொகுதியுடன் பதிக்கப்பட்டுள்ளது. போதுமான அளவுக்கு தரவுகள் இல்லாததால் கேத்வாலதெரைட்டு கனிமத்தின் நிலை நிச்சயமற்றதாகும். 1941 ஆம் ஆண்டு சிலி நாட்டிலுள்ள தாராபக்கா மண்டலத்தின் இக்விக் மாகாணத்திலுள்ள விக்டோரியா செகுண்டா சுரங்கத்தில் கேத்வாலதெரைட்டு முதன் முதலாக கண்டறியப்பட்டது. இயற்கை அறிவியல் கல்விக்கழகத்தின் தலைவரான சார்லசு மீக்சு பிதில் கேத்வாலதெர் நினைவாக கனிமத்திற்கு கேத்வாலதெரைட்டு எனப் பெயரிடப்பட்டது.
# கூடலூர் ஊராட்சி (புதுக்கோட்டை)

**கூடலூர் ஊராட்சி** (*Gudalur Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள பொன்னமராவதி வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1357 ஆகும். இவர்களில் பெண்கள் 674 பேரும், ஆண்கள் 683 பேரும் உள்ளனர்.
# கூடலூர் ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. சித்தூர்
1. கூடலூர்
1. சித்தூர் ஆதி காலனி
# ஆலம்பட்டி ஊராட்சி (புதுக்கோட்டை)

**ஆலம்பட்டி ஊராட்சி** (*Alampatti Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள பொன்னமராவதி வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1221 ஆகும். இவர்களில் பெண்கள் 607 பேரும், ஆண்கள் 614 பேரும் உள்ளனர்.
# ஆலம்பட்டி ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. ஆலம்பட்டி
1. கண்ணியாபட்டி
1. கரையாம்பட்டி
1. முரண்டான்பட்டி
1. ஆதிநிபட்டி
1. காடாம்பட்டி
# நோவா பவும்பேக்

**நோவா பவும்பேக் (Noah Baumbach)** (பிறப்பு செப்டம்பர் 3, 1969) ஐக்கிய அமெரிக்க திரைப்படத் தயாரிப்பாளர் மற்றும் இயக்குநர் ஆவார். இருமுறை சிறந்த அசல் திரைக்கதையிற்கான அகாதமி விருதிற்காக பரிந்துரைக்கப்பட்டார் - இவர் எழுதி இயக்கிய *த சுகுவிட் அண்ட் த வேல்* (2005) மற்றும் *மேரேஜ் ஸ்டோரி* (2019) திரைப்படங்களுக்காக.
# நோவா பவும்பேக்

## விருதுகள்

| ஆண்டு | விருது | பிரிவு | பரிந்துரை | முடிவு |
| --- | --- | --- | --- | --- |
| 2005 | அகாதமி விருது | சிறந்த அசல் திரைக்கதை | *த சுகுவிட் அண்ட் த வேல்* |  |
| 2019 | சிறந்த திரைப்படம் | *மேரேஜ் ஸ்டோரி* |  |  |
| சிறந்த அசல் திரைக்கதை |  |  |  |  |
| 2005 | கோல்டன் குளோப் விருது | சிறந்த திரைக்கதை | *த சுகுவிட் அண்ட் த வேல்* |  |
| 2019 | பிரித்தானிய அகாடமி திரைப்பட விருதுகள் | சிறந்த அசல் திரைக்கதை | *மேரேஜ் ஸ்டோரி* |  |
| 2017 | கான் திரைப்பட விழா | பால்ம் டி'ஓர் | *த மெயரோவிட்சு ஸ்டோரீஸ்* |  |
| 2005 | இன்டிபென்டண்ட் ஸ்பிரிட் விருதுகள் | சிறந்த இயக்குநர் | *த சுகுவிட் அண்ட் த வேல்* |  |
| 2013 | சிறந்த திரைப்படம் | *பிரான்சிசு ஹா* |  |  |
| 2019 | சிறந்த திரைப்படம் | *மேரேஜ் ஸ்டோரி* |  |  |
| சிறந்த திரைக்கதை |  |  |  |  |
| ராபர்ட் ஆல்ட்மன் விருது |  |  |  |  |
| 2005 | ரைட்டர்சு கில்டு விருதுகள் | சிறந்த அசல் திரைக்கதை | *த சுகுவிட் அண்ட் த வேல்* |  |
| 2019 | *மேரேஜ் ஸ்டோரி* |  |  |  |
# பாதை (கோட்டுருவியல்)

ஒரு கோட்டுருவில் **பாதை** அல்லது **வழி** (*path*) என்பது அக்கோட்டுருவின் கணுக்களை இணைக்கின்ற முடிவுறு அல்லது முடிவற்ற எண்ணிக்கையிலான விளிம்புகளின் தொடர்வரிசையாகும். இந்த விளிம்புகளின் எண்ணிக்கை முடிவுற்றோ முடிவற்றதாகவோ இருக்கும். திசையுறு கோட்டுருவில் "திசையுறு பாதை" என்பது, பாதைக்குரிய வரையறையை நிறைவு செய்வதோடு கூடுதலாக அதன் விளிம்புகளை எல்லாம் ஒரே திசையில் கொண்டிருக்கும் பாதையானது, கோட்டுருவியலின் அடிப்படைக் கருத்துருவாக உள்ளது.
# பாதை (கோட்டுருவியல்)

## வரையறைகள்

### நடை, தடம், பாதை

#### முடிவுறு/முடிவுறா நடைகள்

ஒரு கோட்டுருவின் கணுக்களை இணைக்கும் விளிம்புகளின் தொடர்வரிசை "நடை" (walk) எனப்படும். இந்த விளிம்புகளின் தொடர்வரிசை முடிவுற்ற அல்லது முடிவுறாத் தொடர்வரிசையாக இருக்கலாம்.  
: ஒரு கோட்டுரு. இதில் என்பவை கணுக்கள் என்க.
:*ϕ*(*e*<sub>*i*</sub>) = {*v*<sub>*i*</sub>, *v*<sub>*i* + 1</sub>} என்றவாறு இணைக்கும் விளிம்புகள் முடிவுறு நடையாகும்.  
முடிவுறு நடையைப் போன்றே முடிவுறா நடையும் வரையறுக்கப்படுகிறது. ஆனால் முடிவுறா நடையில் முதல் மற்றும் இறுதிக் கணுக்கள் என இருக்காது. அரை-முடிவுறா நடையில் (கதிர்) முதல் கணு இருக்கும்; ஆனால் இறுதிக் கணு இருக்காது.
# பாதை (கோட்டுருவியல்)

## வரையறைகள்

### நடை, தடம், பாதை

#### தடம்

கணுக்களை இணைக்கும் விளிம்புகள் எல்லாம் வெவ்வேறானவையாக இருக்குமானால் அந்த நடையானது "தடம்" (trail) எனப்படும்.
# பாதை (கோட்டுருவியல்)

## வரையறைகள்

### நடை, தடம், பாதை

#### பாதை

வெவ்வேறான கணுக்களை (இதனால் விளிம்புகளும் வெவ்வேறானவையாக இருக்கும்) உடைய தடமானது "பாதை" (path) எனப்படும்.  
என்ற கணுக்களின் தொடர்வரிசையின் முடிவுறு நடை எனில் *v*<sub>1</sub> இலிருந்து *v*<sub>*n*</sub> க்கான நடை *w* ஆகும்.. இக்கூற்று தடம் மற்றும் பாதைக்கும் பொருந்தும். இரு வெவ்வேறான கணுக்களுக்கிடையே ஒரு முடிவுறு நடை இருக்குமானால், அவற்றுக்கிடையே முடிவுறு தடம் மற்றும் முடிவுறு பாதையும் இருக்கும்.
# பாதை (கோட்டுருவியல்)

## வரையறைகள்

### திசையுறு நடை, தடம், பாதை

#### திசையுறு (முடிவுறு/முடிவுறா) நடைகள்

ஒரு திசையுறு கோட்டுருவின் கணுக்களை இணைக்கும் ஒரே திசையுள்ள விளிம்புகளின் தொடர்வரிசை "திசையுறு நடை" எனப்படும். இந்த விளிம்புகளின் தொடர்வரிசை முடிவுற்ற/ முடிவுறாத் தொடர்வரிசையாக இருக்கலாம்.  
: ஒரு திசையுறு கோட்டுரு. இதில் கணுக்கள் என்க.
:*ϕ*(*e*<sub>*i*</sub>) = {*v*<sub>*i*</sub>, *v*<sub>*i* + 1</sub>} என்றவாறு இணைக்கும் ஒரே திசையுள்ள விளிம்புகள் தொடர்வரிசை திசையுறு (முடிவுறு) நடையாகும்  
முடிவுறு திசையுள்ள நடையைப் போன்றே முடிவுறா திசையுள்ள நடையும் வரையறுக்கப்படுகிறது. ஆனால் முடிவுறா திசையுறு நடையில் முதல் மற்றும் இறுதிக் கணுக்கள் என இருக்காது. அரை-முடிவுறா திசையுறு நடையில் (கதிர்) முதல் கணு இருக்கும்; ஆனால் இறுதிக் கணு இருக்காது.
# பாதை (கோட்டுருவியல்)

## வரையறைகள்

### திசையுறு நடை, தடம், பாதை

#### தடம்

கணுக்களை இணைக்கும் ஒரேதிசை விளிம்புகள் எல்லாம் வெவ்வேறானவையாக இருக்குமானால் அந்தத் திசையுறு நடையானது *திசையுறு தடம்* எனப்படும்.
# பாதை (கோட்டுருவியல்)

## வரையறைகள்

### திசையுறு நடை, தடம், பாதை

#### பாதை

வெவ்வேறான கணுக்களை (இதனால் விளிம்புகளும் வெவ்வேறானவையாக இருக்கும்) உடைய திசையுறு தடமானது "திசையுறு பாதை" எனப்படும்.  
என்ற கணுக்களின் தொடர்வரிசையின் திசையுறு நடை எனில் *v*<sub>1</sub> இலிருந்து *v*<sub>*n*</sub> க்கான திசையுறு நடை *w* ஆகும்.. இக்கூற்று திசையுறு தடம் மற்றும் திசையுறு பாதைக்கும் பொருந்தும். இரு வெவ்வேறான கணுக்களுக்கிடையே ஒரு திசையுறு (முடிவுறு) நடை இருக்குமானால், அவற்றுக்கிடையே திசையுறு (முடிவுறு) தடம் மற்றும் திசையுறு (முடிவுறு) பாதையும் இருக்கும்.  
சில அறிஞர்கள் எல்லாக் கணுக்களும் வெவ்வேறானவையாக இருக்கவேண்டியதில்லையெனக் கருதுகின்றனர். அந் நிலையில் அவர்கள் திசையுறு பாதையை "எளிய திசையுறு பாதை" என அழைக்கின்றனர்.
# கணு (கோட்டுருவியல்)

கோட்டுருவியலில் **முனை** (*vertex*) அல்லது **கணு** (*node*) என்பது கோட்டுருக்கள் உருவாக்கப்படும் அலகுகளில் அடிப்படையானது. ஒரு கோட்டுரு கணுக்களும் விளிம்புகளாலும் ஆனது. திசையுறுக் கோட்டுருவின் விளிம்புகள் இணைக்கும் கணுக்களின் வரிசை அவசியம்; ஆனால் திசையுறாக் கோட்டுருவில் விளிம்புகளின் கணுக்கள் வரிசைச்சோடிகளாக இருக்கவேண்டியதில்லை. கோட்டுரு படத்தில் பெயரிடப்பட்ட சிறு வட்டங்களாகக் கணுக்கள் குறிக்கப்படுகின்றன; கோடுகளாகவோ அல்லது ஒரு கணுவிலிருந்து மற்றொரு கணுவைநோக்கி வரையப்பட்ட அம்புக்குறிகளாகவோ விளிம்புகள் குறிக்கப்படுவது வழக்கம்.  
பொதுவாகக் கோட்டுருவியலில், கணுக்கள் தனிச்சிறப்புக் கூறுகளற்றவையாகவும் பகுக்கமுடியாப் பொருட்களாகவும் கொள்ளப்படுகின்றன. எனினும் கோட்டுருக்கள் பயன்படும் களங்களைப் பொறுத்து, கணுக்கள் கருத்துருக்களாகவோ பொருட்களின் தொகுதியாகவோ இருக்கலாம்.  
ஒரு விளிம்பை உருவாக்கும் இருகணுக்களும் அவ்விளிம்பின் "இறுதிப்புள்ளிகள்" எனப்படுகின்றன. இரு கணுக்களை இணைக்கும் விளிம்பு, அக்கணுக்களின் "படுகை விளிம்பு" என்றழைக்கப்படும். *w* , *v* என்ற கணுக்களை இணைக்கும் விளிம்பு (*v*,*w*) (கோட்டுருவில் இருந்தால்) அந்தக் கணுக்கள் *w* , *v* இரண்டும் "அடுத்துள்ள கணுக்கள்" ஆகும். கணு *v* இன் அடுத்துள்ள கணுக்களாலான தூண்டப்பட்ட உட்கோட்டுருவானது அக்கணுவின் அண்மையகம் எனப்படும்.
# கணு (கோட்டுருவியல்)

## கணுவின் படி

ஒரு கணுவின் படி - என்பது அக்கணுவில் படும் விளிம்புகளின் எண்ணிக்கையைக் குறிக்கும். திசையுறு கோட்டுருவில் படியானது "உட்படி", "வெளிப்படி" என வகைப்படுத்தப்படுகிறது.
;உட்படி: கணுவை நோக்கி அமையும் விளிம்புகளின் எண்ணிக்கை. இதன் குறியீடு:
;வெளிப்படி: கணுவிலிருந்து செல்லும் விளிம்புகளின் எண்ணிக்கை. இதன் குறியீடு:
# கணு (கோட்டுருவியல்)

## வகைகள்

- 0 - படியுடைய கணு "தனித்த கணு" எனப்படும்.
- 1 - படியுடைய கணு, "இலைக் கணு" அல்லது "இறுதிக் கணு" எனப்படும். இக்கணுவின் படுகை விளிம்பானது "தொங்கல் விளிம்பு" எனப்படும். படத்தில், விளிம்பு {3,5} ஆனது ஒரு தொங்கல் விளிம்பு.
- *n* கணுக்கள் கொண்ட கோட்டுருவிலுள்ள *n*&nbsp;&minus;&nbsp;1 - படியுடைய கணு, "ஓங்கு கணு" எனப்படும்.
- 0 - உட்படியுடைய கணு, "ஊற்று கணு" (source vertex) எனப்படும்.
- 0 - வெளிப்படியுடைய கணு, "உறிஞ்சு கணு" (sink vertex) எனப்படும்.
- கோட்டுருவின் எல்லாக் கணுக்களுக்கும் அடுத்துள்ள கணுவாக அமையும் கணுவானது "பொதுக்கணு" எனப்படும்.
# குசலை

**குசலை** (*Coping*) என்பது கட்டுமானத் துறையில் மதில் அல்லது சுவரின் மீது பாதுகாப்பிற்காகவும் கவினெழிலுக்காகவும் கட்டும் மேலீடு அல்லது மேற்கட்டாகும்.  
இதனைத் தமிழிற் பல பெயர்களால் அழைப்பர்; அவையாவன:
- ஆரல்,
- எடுத்துக்கட்டி
- தலையீடு,
- திரணை
- திரணைமேடு,
- போடுதை
- மதிற்சூட்டு  
பாதுகாப்பு நோக்கில் குசலை மதிற்சுவரின் மீது மழைநீர் போன்றவை தங்காமல் சுவரின் ஒருமருங்காகவோ இருமருங்கிலுமோ ஓடி வடிய உதவுகின்றன.
கவினெழில் நோக்கில் மதிற்சுவர் மொட்டையாக இராமல் தானே தனிப்பட்ட முறையிலும் அது சுற்றி வளைத்திருக்கும் கட்டடத்தின் தோற்றத்தோடு இணங்கியும் இருக்கும்படி அதன் குசலையை அமைக்கமுடியும்.
# அ. குழந்தைவேல் முதலியார்

**அ. குழந்தைவேல் முதலியார்** (A. Kulandaivel Mudaliar 22 மே, 1926 – 23 ஆகத்து, 2007) என்பவர் இந்திய தொழிலதிபரும், இந்திய விடுதலைப் போராட்ட வீரரும் ஆவார். இவரே சென்னை சில்க்ஸ், குமரன் தங்கமாளிகை, எஸ். சி. எம் குழுமத்தின் நிறுவனர் ஆவர்.
# அ. குழந்தைவேல் முதலியார்

## பிறப்பு

இவர் 1926-ஆம் ஆண்டில் சென்னை மாகாணத்தின் அப்போதைய கோயமுத்தூர் மாவட்டதில் (தற்போதய திருப்பூர் மாவட்டம்) நெசவாளர் குடும்பத்தில் செங்குந்தர்கைக்கோள முதலியார்(பட்டாளியர் கோத்திரம்) குடும்பத்தில் பிறந்தார். இவரது பெற்றோரின் அமாவாசை முதலியார் - மயங்கம்மாள் ஆவர். இவர் தன் துவக்கக் கல்வியை ஒரு திண்ணைப் பள்ளியில் பயின்றார். மேற்கொண்டு படிக்க குடும்பச் சூழல் இடந்தராததால், தந்தையோடுச் சேர்ந்து, நெசவு தொழிலில் ஈடுபட்டார்.
# அ. குழந்தைவேல் முதலியார்

## வாழ்க்கை

இவர் தன் 14வது வயதில் சுதந்திர உணர்வு கொண்டவராக ஆனார். நம் நாட்டில் தயாராகும் கதர் துணிகளையே அனைவரும் அணிய வேண்டும் என மகாத்மா காந்தியின் அறைகூவல் நெசவாளியான குழந்தைவேலைக் கவர்ந்தது. இவர் 1952ஆம் ஆண்டில் நாச்சம்மாள் என்பவரை திருமணம் செய்துக்கொண்டார்.  
முதன்முதலில் மதுரையில் துணிக்கடைத் துவக்கினார். தரமான துணி, நியாயமான விலை என ஆரம்பித்த அந்த கடை மதுரை மக்களிடம் நல்ல ஆதரவை பெற்றது. இந்த வெற்றியைத் தொடர்ந்து 1964-ல் இரண்டாவது கடையையும், 1973-ல் மூன்றாவது கடையையும் மதுரையிலேயே திறந்தார். அந்த கடைகளும் நல்ல வளர்ச்சி தரவே, 1976-ல் சேலத்திலும், 1979-ல் ஈரோட்டிலும் கதர் கடையைத் தொடங்கி முழுநேர தொழிலதிபராக மாறினார் குழந்தைவேல் முதலியார்.  
1991-ல் திருப்பூரில் ஸ்ரீ குமரன் சில்க்ஸ் என்கிற பெயரில் ஒரு பெரிய பேரங்காடி ஒன்றைத் தொடங்கினார்.
பிறகு 2001 இல் சென்னை சில்க்ஸ் என்று பெயர் மாற்றம் செய்தார்.
# க. வெங்கடசுப்பையா

**கஞ்சம் வெங்கடசுப்பையா (Ganjam Venkatasubbiah)** (பிறப்பு : 1913 ஆகத்து 23) இவர் ஓர் கன்னட எழுத்தாளரும், இலக்கணவாதியும், ஆசிரியரும், அகராதியியலாரரும் மற்றும் விமர்சகரும் ஆவார். இவர் எட்டு அகராதிகளைத் தொகுத்துள்ளார். கன்னடத்தில் அகராதி அறிவியலில் எதிர்கால வளர்ச்சிக்கான பணிகளை எழுதியுள்ளார். அறுபதுக்கும் மேற்பட்ட புத்தகங்களைத் திருத்தியுள்ளார். மேலும் பல ஆவணங்களையும் வெளியிட்டுள்ளார். இவர் கன்னட சாகித்ய அகாதமி விருது மற்றும் பம்பா விருதைப் பெற்றவராவார். கன்னட அகராதியியல் உலகில் இவரது பங்களிப்பு மிகப் பெரியது. *இகோ கன்னடா* என்ற இவரது படைப்பு ஒரு சமூக-மொழியியல் அகராதியாகும். இது கன்னட சொற்றொடர்கள், பயன்பாடுகள், சிறப்பியல்பு முறைகள், சொற்றொடர்கள் ஆகியவற்றின் தேர்ந்தெடுக்கப்பட்ட கலவையை உள்ளடக்கியது. மேலும் மொழியியலாளர்களுக்கும் சமூகவியலாளர்களுக்கும் ஒரு குறிப்பாக செயல்படுகிறது. கன்னட அகராதி அறிவியல் பற்றிய கன்னட அகராதியான *சாத்திர பரிச்சயா* என்ற தலைப்பில் வெங்கடசுப்பையா மிகவும் பிரபலமானவர். இது முதல் கன்னட அகராதி ஜெர்மன் பாதிரியாரும், இந்தோலாஜிஸ்டுமான ரெவரெண்ட் ஃபெர்டினாண்ட் கிட்டால் 1894 இல் எழுதியது.சரியாக நூறு ஆண்டுகளுக்குப் பிறகு வெளிவந்தது.
# க. வெங்கடசுப்பையா

## ஆரம்பகால வாழ்க்கை மற்றும் கல்வி

வெங்கடசுப்பையா 1913 ஆகத்து 23 அன்று தென்னிந்திய மாநிலமான கர்நாடகாவில் உள்ள மண்டியா மாவட்டத்தில் சிறீரங்கப்பட்டணத்திலுள்ள கஞ்சம் என்ற கிராமத்தில் எட்டு பேர் கொண்ட குடும்பத்தில் இரண்டாவது குழந்தையாக பிறந்தார். இவரது தந்தை கஞ்சம் திம்மன்னையா புகழ்பெற்ற கன்னடர் மற்றும் சமஸ்கிருத அறிஞராவார். பழைய கன்னடம் மீதான அன்பை வெங்கடசுப்பையாவை ஊக்குவிப்பதில் அவர் முக்கியப் பங்கு வகித்தார். இவரது ஆரம்ப பள்ளிப்படிப்பு பன்னூர் மற்றும் மதுகிரி நகரங்களில் இருந்தது. தனது தந்தையின் அரசாங்க வேலை காரணமாக அடிக்கடி இடமாற்றம் செய்யப்பட்ட காரணத்தால் வெங்கடசுப்பையா தனது தந்தையை பின்பற்றி ஒரு ஊரிலிருந்து வேறொரு ஊருக்குப் பின்தொடர வேண்டியிருந்தது. 1930களின் முற்பகுதியில், வெங்கடசுப்பையாவின் குடும்பம் மைசூர் நகரத்திற்கு இடம் பெயர்ந்தது. இங்கே வெங்கடசுப்பையா மைசூரில் உள்ள யுவராஜா கல்லூரியில் தனது இடைநிலை படிப்புக்காக சேர்ந்தார். அங்கு இவர் கே.வி.பட்டப்பா ( *குவெம்பு* ) என்பவரின் செல்வாக்கின் கீழ் இருந்தார். பின்னர் வெங்கடசுப்பையா மைசூரில் உள்ள மகாராஜா கல்லூரியில் தனது இளங்கலை (கௌரவம்) பட்டம் பெற்றார். இவர் தேர்ந்தெடுத்த பாடங்களில் பண்டைய வரலாறு, சமசுகிருதம் மற்றும் பழைய கன்னடம் ஆகியவை அடங்கும். இங்கே இவர் பம்பா பாரதத்தை கற்பித்த டி.எஸ். வெங்கண்ணையா, தலையங்க அறிவியல் கற்பித்த டி.எல். நரசிம்மாச்சர், காவ்யாமிம்சைக் கற்பித்த தி. ந. சிறீகாந்தையா மற்றும் கர்நாடக வரலாற்றைக் கற்பித்த எஸ். சிறீகாந்த சாத்திரி ஆகியோரின் கீழ் இருந்தார். வெங்கடசுப்பையா தனது முதுகலையை 1936–38 க்கு இடையில் முடித்து பல்கலைக்கழக தங்கப் பதக்கத்தைப் பெற்றார்.
# க. வெங்கடசுப்பையா

## கல்வியாளர்

கன்னடத் துறையில் விஜயா கல்லூரியில் ஆசிரியராக சேருவதற்கு முன்பு வெங்கடசுப்பையா மாண்டியா, நகராட்சி உயர்நிலைப்பள்ளி, மற்றும் பெங்களூருவிலுள்ள பெங்களூர் உயர்நிலைப்பள்ளியில் ஆங்கிலம் கற்பித்தார். இந்த ஆண்டுகளில், வெங்கடசுப்பையா தனது நண்பரும் சகாவுமான இராமச்சந்திர சர்மாவை தனது கன்னட கவிதைத் தொகுப்பை புத்தக வடிவில் வெளியிட ஊக்கப்படுத்தினார். இது கோபாலகிருஷ்ணா அடிகா மற்றும் எஸ். ஆர் எகுண்டி ஆகியோரின் முன்னுரையுடன் *ஹிருதயகீத்* என்ற தலைப்பில் வெளிவந்தது. விஜயா கல்லூரியில், *உத்சாகா* என்ற மாணவர் பத்திரிகையைத் தொடங்கியதற்காக இவர் நினைவு கூரப்படுகிறார். இவர் ஓய்வுபெறுவதற்கு முன்பு அந்த கல்லூரியில் விரிவுரையாளர், பேராசிரியர் மற்றும் முதல்வராக பணியாற்றினார். இந்த ஆண்டுகளில் மைசூர் பல்கலைக்கழக கல்வி அமைப்பு மற்றும் தனியார் கல்லூரி ஆசிரியர் சங்கத்தில் தீவிரமாக ஈடுபட்டார்.
# க. வெங்கடசுப்பையா

## இலக்கிய பங்களிப்புகள்

எட்டு தொகுதிகள் அடங்கிய கன்னட-கன்னட நிகண்டு (அகராதி) உட்பட 10 க்கும் மேற்பட்ட அகராதிகளை வெங்கடசுப்பையா தொகுத்துள்ளார். இந்த அகராதி கனரா வங்கி நிவாரண மற்றும் நலச் சங்கத்தின் பிரெய்ல் டிரான்ஸ்கிரிப்ஷன் மையத்தால் பிரெய்ல் மொழியில் மொழிபெயர்க்கப்பட்டுள்ளது. கன்னட நாளேடான *பிரஜா வாணியில்* ஒரு தசாப்தத்திற்கும் மேலாக *இகோ கன்னடம்* என்ற கட்டுரையை எழுதி வருகிறார். *இகோ கன்னடத்தில்* வெளியிடப்பட்ட கட்டுரைகள் ** நான்கு தொகுதிகளாக ஒரு புத்தகமாக தொகுக்கப்பட்டுள்ளன. இது ஒரு சமூக அகராதி, இது கன்னட சொற்றொடர்கள், பயன்பாடுகள், சிறப்பியல்புகள் மற்றும் சொற்றொடர்களின் தேர்ந்தெடுக்கப்பட்ட கலவையை உள்ளடக்கியது. *சுவர்ண* கர்நாடகாவை (கர்நாடக உருவாக்கத்தின் வெள்ளி விழா) குறிக்கும் வகையில் வெளியிடப்பட்ட *கிளிஷ்டபாத கோஷா* (சிக்கலான கன்னட சொற்களின் அகராதி) என்ற தலைப்பில் ஒரு அகராதியையும் இவர் எழுதியுள்ளார். கன்னட மொழியில் இது முதன்மையானது, இது பல நூற்றாண்டுகளாக மொழி உருவாகியுள்ளதால் கன்னட மொழியின் வழித்தோன்றல், நிறுத்தற்குறிகள், ஒலியன் மற்றும் உருவ வடிவங்கள் போன்ற பல்வேறு மொழி விவரக்குறிப்புகளை உள்ளடக்கியது..  
கன்னட அகராதி அறிவியல் குறித்த கன்னட அகராதி 'சாத்திர பரிச்சயா' என்ற தலைப்பில் வெங்கடசுப்பையா நினைவுகூரப்படுகிறார். இது முதல் கன்னட அகராதி ஜெர்மன் பாதிரியாரும் இந்தியவியலாருமான ரெவரெண்ட் பெர்டினாண்ட் கிட்டால் 1894 இல் எழுதியதாகும். 1964 - 1969 க்கு இடையில், கன்னட இலக்கிய மையத்தில் இருந்தபோது, அதன் இளைய தலைவர் என்ற பெருமையைப் பெற்றார். தலைவராக, அரசாங்கத்திடமிருந்து சமூகத்தின் நிதி மானியங்களை அதிகரிப்பதில் இவர் முக்கியப் பங்கு வகித்தார். கன்னட கலைக்களஞ்சியம் திட்டம், கார்வார் மற்றும் சரவணபெலகுளாவில் உள்ள சாகித்ய சம்மேலனம் (இலக்கிய அமைப்பு) மற்றும் கன்னட சாகித்ய பரிசத்தின் மாத இதழான 'கன்னட நுடி' ஆகியவற்றின் ஆசிரியராக ஈடுபட்டார். இந்திய அகராதியியல் அமைப்பின் துணைத் தலைவராக 17 ஆண்டுகள் பணியாற்றியுள்ளார்ர். 1998 ஆம் ஆண்டில், ஜப்பான், கன்னடம், ஆங்கிலம் மற்றும் தமிழ் ஆகியவற்றை உள்ளடக்கிய சென்னை ஆசிய ஆய்வுகள் நிறுவனத்தின் பன்மொழி அகராதி திட்டத்தின் ஆலோசகராக நியமிக்கப்பட்டார். ஆந்திர மாநிலத்தின் தெலுங்கு அகாதமியால் தொடங்கப்பட்ட தெலுங்கு அகராதி திட்டத்தில் ஆலோசனைக் குழு உறுப்பினராகவும் இவர் நியமிக்கப்பட்டார். 1974 ஆம் ஆண்டில் நடைபெற்ற பிதர் மாவட்ட முதலாவது கன்னட இலக்கிய விழாவின் முதல் தலைவராக இருந்தார். 2011 ஆம் ஆண்டு பெங்களூரில் நடைபெற்ற 77 ஆவது அகில பாரத கன்னட இலக்கிய மாநாட்டின் தலைவர் பதவி இவருக்கு வழங்கப்பட்டது.
# க. வெங்கடசுப்பையா

## அங்கீகாரம்

கன்னட இலக்கியம் மற்றும் அகராதி உலகிற்கு வெங்கடசுப்பையாவின் பங்களிப்புக்கு மரியாதை செலுத்தும் வகையில் ஏராளமான வாழ்த்து தொகுதிகள் கொண்டு வரப்பட்டுள்ளன. இவற்றுடன், இவருக்கு பல்வேறு விருதுகளும் வழங்கப்பட்டுள்ளன. இவரது 60 வது பிறந்தநாளில், இவருக்கு *சாகித்யாஜி* என்ற தலைப்பில் ஒரு பாராட்டு வழங்கப்பட்டது. இதேபோல், இவரது தொண்ணூறாம் ஆண்டில், *சப்தசாகரா* என்ற தொகுப்பு வெளியிடப்பட்டது. 2011 ஆம் ஆண்டில், இவருக்கு *வித்வஜீவிதா* என்ற பாராட்டுத் தொகுதி வழங்கப்பட்டது. இது கர்நாடகாவின் தெற்கு கனரா பகுதியைச் சேர்ந்த எழுத்தாளர்களால் எழுதப்பட்ட மற்றும் டாக்டர் படேகல்லு விஷ்ணுபட்டாவால் திருத்தப்பட்ட கட்டுரைகளின் தொகுப்பாகும். இவரது நூற்றாண்டு விழாவைக் குறிக்கும் வகையில், பெங்களூரில் நடந்த ஒரு கண்காட்சி விழாவில் இவருக்கு *சத்தானமனா* என்ற மற்றொரு பாராட்டுத் தொகுதி வழங்கப்பட்டது. 2016 ஆம் ஆண்டில் தனது ஆசிரியரான எஸ்.சிறீகாந்த சாத்திரி எழுதிய வரலாறு, இந்தியவியல் மற்றும் தொல்பொருள் தொடர்பான பாடங்களில் ஆங்கிலத்தில் எழுத்துக்களின் தொகுப்பு - *சிறீகாந்தாயனா * - என்ற புத்தக வெளியீட்டில் தனது 102 வயதில் வெங்கடசுப்பையா தலைமை விருந்தினராக கலந்து கொண்டார்.
# க. வெங்கடசுப்பையா

## நூலியல்

- Śēṣanārāyaṇa (1976). Felicitation Volume: 'ಚಿರಂಜೀವಿ' ಪ್ರೊ।। ಜಿ. ವೆಂಕಟಸುಬ್ಬಯ್ಯ ಸ್ಮರನಾರ್ಥಕ (1st ed.) Bangalore. publishers: Prō. Ji. Veṅkaṭasubbayya Smaraṇa Samiti
- Veṅkaṭēś, Mallēpuraṃ G. (2004). Felicitation Volume: 'ಶಬ್ಧಸಾಗರಾ': ಜಿ. ವೆಂಕಟಸುಬ್ಬಯ್ಯ ನುಡಿಗೌರವ (1st ed.) Bangalore. publishers: ಸುಂದರ ಪ್ರಕಾಶನ.
- Venkatasubbiah, G. V. (2013). ಪುರಾಣ ಕಥಾವಳಿಯ ಪ೦ಡಿತ ಜಿ. ತಿಮ್ಮಣ್ಣಯ್ಯನವರು (1st ed.) Bangalore. publishers: ಹೊಯ್ಸಳ ಸಂಪಾದಕ ಮ೦ಡಲಿ.pp.&nbsp;1–56
- Bhatta, Padekallu Vishnu (2011). Felicitation Volume: 'ವಿದ್ವತ್ತ್ ಜೀವಿತ' ಪ್ರೊ।। ಜಿ. ವೆಂಕಟಸುಬ್ಬಯ್ಯ ಗೌರವಗ್ರಂಥ (1st ed.) Udupi. publishers: Rāṣṭrakavi Gōvinda Pai Saṃśōdhana Kēndra.
- Krishna Bhat, C. (2011). Article: ಸಮಯ ಸಂಧರ್ಬ ಸನ್ನಿವೇಶ (1st ed.) Udupi. pp.&nbsp;3–10.
- Rao, Mahabaleshwar. (2011) ಸಂಪ್ರದಾಯದ ಜಾಡಿನಲ್ಲಿ 'ಸಾಹಿತ್ಯ ಮತ್ತು ಶಿಕ್ಷನ' (1st ed.) pp.&nbsp;17–21.
- Someshwara, Amrutha. Article: ಕುಮಾರವ್ಯಾಸನ ಅಂತರಂಗ - ಯುದ್ಧಪಂಚಕದಲ್ಲಿ ಕೆಲವು ಅನಿಸಿಕೆಗಳು (2nd ed.) Udupi. pp.&nbsp;11–17.
- Narayan, P. V. (2012). Felicitation Volume: 'ಶತಾನಮನ' ಪ್ರೊ।। ಜಿ. ವೆಂಕಟಸುಬ್ಬಯ್ಯ ಸಂಭಾವನ ಸಂಪುಟ (1st ed.) Bangalore. publishers: Nāḍōja Prō. Ji. Veṅkaṭasubbayya Janmaśatābdi Svāgata Samiti.
- Aruna, G. V. (2013). ಕನ್ನಡದ ಅರ್ಥವನ್ನು ತಿಳಿಸಿದ ನಾಡೋಜ ಪ್ರೊ. ಜಿ. ವೆಂಕಟಸುಬ್ಬಯ್ಯ (1st ed.) Bangalore. publishers: ಹೊಯ್ಸಳ ಸಂಪಾದಕ ಮ೦ಡಲಿ.pp.&nbsp;1–64
# பிரேந்திரநாத் சிர்கார்

**பிரேந்திரநாத் சிர்கார்** (*Birendranath Sircar*) என்றும் **சர்க்கார்** (*Sarcar*) என்றும் அழைக்கப்பட்ட (சூலை 5, 1901 - நவம்பர் 28, 1980) இவர் ஓர் இந்திய திரைப்பட தயாரிப்பாளரும் மற்றும் கொல்கத்தா நியூ தியேட்டர்ஸின் நிறுவனரும் ஆவார். பின்னர் பிரபலமடைந்த பல திரைப்பட இயக்குனர்களை அறிமுகப்படுத்தியதற்காக புகழ்பெற்ற இவர் பெங்காலி மொழி திரைப்படங்களை தயாரித்து வந்தார். இவருக்கு 1970இல் தாதா சாகெப் பால்கே விருதும், 1972 ஆம் ஆண்டில் இந்தியாவின் மூன்றாவது மிக உயர்ந்த குடிமை விருதான, பத்ம பூசண் விருதும் வழங்கப்பட்டது.
# பிரேந்திரநாத் சிர்கார்

## ஆரம்ப கால வாழ்க்கை

பி. என். சிர்கார் பாகல்பூரில் அப்போதைய வங்கியின் வழக்கறிஞர் தலைவர் சர் என். என் சிர்கார் என்பவருக்குப் பிறந்தார். கொல்கத்தாவின் இந்து பள்ளியில் படிப்பை முடித்த இவர் இலண்டன் பல்கலைக்கழகத்தில் பொறியியல் பயின்றார். பின்னர், இந்தியா திரும்பியதும் ஒரு திரைப்படத்தை உருவாக்கும்படி கேட்டுக் கொள்ளப்பட்டார். இந்தத் திட்டம் இவருக்கு திரைப்படத்தின் மீது மிகுந்த ஆர்வத்தை ஏற்படுத்தியதுடன், பெங்காலி மொழித் திரைப்படங்களைத் திரையிடுவதற்காக ஒரு திரைப்படத்தை உருவாக்கத் தொடங்கினார். சித்ரா என்று அழைக்கப்படும் இது கொல்கத்தாவில் சுபாஸ் சந்திரபோஸால் 1930 திசம்பர் 30 அன்று திறக்கப்பட்டது, அதைத் தொடர்ந்து இந்தித் திரைப்படங்களைக் காட்டும் புதிய திரைப்பட அரங்கக் கட்டுமானமும் நடைபெற்றது. பின்னர் இவர் இரண்டு மௌனப் படங்களை தயாரிப்பதில் தன்னை ஈடுபடுத்த முடிவு செய்தார்.
# பிரேந்திரநாத் சிர்கார்

## தொழில்

1931 பிப்ரவரி 10இல், இவர் கொல்கத்தாவின் நியூ தியேட்டர்ஸை நிறுவினார். தரத்திற்காக, சிர்கார் பி.சி.பருவா, பிரேமங்கோர் அதார்த்தி, தெபாக்கி போஸ், திரேன் கங்குலி, பிமல் ராய் மற்றும் பானி மஜும்தார் போன்ற இயக்குனர்களை தனது சிறகுகளின் கீழ் ஈர்த்தார். கே. எல்.சைகல், பகாடி சன்யால், அமர் முல்லிக், கானன் தேவி, சந்திரபதி தேவி, லீலா தேசாய் லீலா தேசாய், பிருத்விராஜ் கபூர் போன்ற நடிகர்கள் இவரது ஊதியத்தில் இருந்தனர். முகுல் போஸ் (இசைப் பதிவாளர்- இயக்குநர்), யூசுப் மூல்ஜி (ஒளிப்பதிவாளர்), நிதின் போஸ் (ஒளிப்பதிவாளர்-இயக்குநர்) மற்றும் சுபோத் மித்ரா (ஆசிரியர்) போன்ற தொழில்நுட்ப வல்லுநர்கள் ஹாலிவுட் மற்றும் ஐரோப்பாவில் அறிமுகப்படுத்தப்பட்ட பல்வேறு தொழில்நுட்ப கண்டுபிடிப்புகளை நன்கு அறிந்திருந்தனர். மேலும், நியூ தியேட்டர்ஸ் ஸ்டுடியோ நிறைய வரம்புகளுக்குள் பலவற்றை மாற்றியமைக்க முடிந்தது. இசை அமைப்பாளர்கள் மற்றும் பாடகர்களான ஆர்.சி.போரல், திமிர் பரன் மற்றும் பங்கஜ் முல்லிக் ஆகியோரும் நியூ தியேட்டர்ஸ் தயாரிப்புகளுடன் தொடர்புடையவர்கள் ஆவர். இவர் 1940களின் பிற்பகுதியில் பெங்காலி திரைப்படத்துறையின் தலைவராக இருந்தார்.
# பிரேந்திரநாத் சிர்கார்

## நியூ தியேட்டர்ஸ்

தேமா பௌனா, ஒரு பெங்காலி பேசும் படமாகும். இது 1931இல் பிரேமங்கூர் அதார்த்தி என்பவர் இயக்கியிருந்தார். இப்படத்தை நியூ தியேட்டர்ஸ் தயாரித்திருந்தது. இசையமைப்பாளர் இராய் சந்த் போரல் இந்த படத்திற்கு இசையமைத்திருந்தார்.  
1935 இல் பி.சி. சரத்சந்திர சட்டோபாத்யாயாவின் நாவலான தேவதாசை அடிப்படையாகக் கொண்ட தேவதாசு என்ற படத்தை பி. சி. பருவா இயக்கி நடித்திருந்தார். மேலும் இந்த படம் மிகப்பெரிய வெற்றிப் பெற்றது.  
1935 ஆம் ஆண்டில், பின்னணி பாடல் இந்தியாவில் முதன்முதலில் நிதின் போஸ் எழுதிய பெங்காலி திரைப்படமான *பாக்ய சக்ராவில் பயன்படுத்தப்பட்டது* . பாடகர்கள் கே.சி.டே, பருல் கோஷ், சுப்ரபா சர்க்கார். இந்த படத்தின் இந்தி மறுஆக்கமான *தூப் சாவ்ன்*, பின்னணி பாடலைப் பயன்படுத்திய முதல் இந்தி படம் ஆகும்.  
நியூ தியேட்டர்ஸ் தயாரித்த பல படங்களில் தோன்றிய முதல் பிரபலமான நட்சத்திர நடிகை கனன் தேவி ஆவார். மேலும் கே.எல் சய்கல், கேசி டே, பிரித்விராஜ் கபூர், சஹாபி பிஸ்வாஸ், பிகாஷ் ராய், பஹாரி சன்யால், பசந்தா சவுத்ரி போன்ற திறமையான நடிகர்கள் குழு ஒன்று இருந்தது .  
பிரேமங்கூர் அதார்தி, பி.சி.பருவா, தெபாக்கி போஸ் மற்றும் நிதின் போஸ் போன்ற சிறந்த இயக்குநர்கள் நியூ தியேட்டர்ஸ் படங்களில் பணியாற்றினர். அங்கு பணியாற்றிய இசைக்கலைஞர்களில் ஆர்.சி.போரல், பங்கஜ் முல்லிக் மற்றும் திமிர் பரன் ஆகியோர் அடங்குவர்.  
1970 ஆம் ஆண்டில் இந்திய அரசு வழங்கிய இந்திய சினிமாவில் மிக உயர்ந்த விருதான தாதாசாகேப் பால்கே விருதைப் பெற்றார். மற்றும் 1972 ஆம் ஆண்டில் இவருக்கு இந்திய அரசு பத்ம பூசண் விருது வழங்கப்பட்டது.
# துபாய் கடற்கழி உயர்கோபுரம்(தெய்ரா)

**துபாய் கடற்கழி உயர்கோபுரம்** ( , ) என்பது துபாய், ஐக்கிய அரபு அமீரகம் (யுஏஇ) இல் உள்ள ஒரு கட்டிடம். இது கிழக்கு துபாயில் உள்ள துபாய் கடற்கழியில் தேய்ரா பகுதியில் அமைந்துள்ளது..1995 ஆம் ஆண்டில் கட்டப்பட்ட இந்த கட்டிடம், துபாய் கடற்கழியில் உள்ள பழைய துபாய் நகரத்தின் ஒரு பகுதியாகும், மேலும் இந்த கட்டிடம் கட்டும் காலதில் போது துபாயில் இரண்டாவது மிக உயரமான கட்டிடமாகும் . புர் துபாயிலிருந்து, இந்த கட்டிடம் துபாய் சேம்பர் ஆஃப் காமர்ஸ் அண்ட் இண்டஸ்ட்ரி கட்டிடத்தின் வலதுபுறத்தில் தோன்றுகிறது. துபாய் கடற்கழி உயர்கோபுரம் ரிக்கா அல் புட்டீனின் பகுதியில் அமைந்துள்ளது.
# மேலை இலக்கிய மன்றம்

**மேலை இலக்கிய மன்றம்**(*Western Literature Association*) [WLA]என்பதுவட அமெரிக்கப் பகுதியின் பல்வகைஇலக்கியம் மற்றும் பண்பாடுகளை ஆராய ஊக்குவிக்கும் அமைப்பாகும்.அறிஞர்கள், மாணவர்கள், கலைஞர்கள், சுற்றுச்சூழல் ஆர்வலர்கள் மற்றும் சமூகத் தலைவர்கள்ஆகியோரை இவ்வமைப்பு ஒருங்கிணைத்துள்ளது.  
1992-இல் ரீனோவில் நடைபெற்ற மேலை இலக்கிய மன்ற மாநாட்டின் சிறப்பு அமர்வொன்றின்போது இலக்கிய - சுற்றுச்சூழல் ஆய்வு மன்றம்நிறுவப்பட்டது.இலக்கிய - சுற்றுச்சூழல் ஆய்வு தொடர்பான உண்மைகள், கருத்துகள், படைப்புகள் ஆகியவற்றைப் பகிர்வதே இதன் நோக்கமாகக் கூறப்பட்டது.  
இம்மன்றம்,நெப்ராஸ்கா பல்கலைக்கழகப் பதிப்பகத்துடன் இணைந்து மேலை அமெரிக்க இலக்கியம்: இலக்கிய, பண்பாட்டு, இட ஆய்வுகளுக்கான இதழ்என்பதைவெளியிடுகிறது. மேலும்தன்னை "மேற்கு கனடா மற்றும் வடக்கு மெக்சிகோவை உள்ளடக்கிய வட அமெரிக்க மேற்கின் இலக்கிய,பண்பாட்டுஆய்வில் சக மதிப்பாய்வு செய்யப்பட்ட முன்னணி இதழ்" எனக் கருதுகிறது.
# எதிஹாட் அருங்காட்சியகம் (துபாய்)

**எதிஹாட் அருங்காட்சியகம்**, வரலாற்றுரீதியாக **ஒன்றிங்களின் இல்லம்** ஆகும் இது துபாயில் உள்ள ஒரு அருங்காட்சியகமாகும், இங்கு மரபுரிமை சார்ந்த பொருட்கள் மக்களின் பார்வைக்கு காட்சி படுதப்பட்ள்ளது.ஐக்கிய அரபு எமிரேட்ஸின் பாரம்பரியம் ,சமூக, அரசியல், கலாச்சார, அறிவியல் மற்றும் இராணுவ வரலாற்று பொருட்களை சேகரிக்கிறது, பாதுகாக்கிறது மற்றும் காட்சிப்படுத்துகிறது. இது பழைய கடவு சீட்டு முதல் ஐக்கிய அரபு எமிரேட்ஸ் ஆட்சியாளர்களின் தனிப்பட்ட கலைப்பொருட்கள் வரை அனைத்தையும் வைத்திருக்கிறது. ஐக்கிய அரபு எமிரேட்ஸ் அரசியலமைப்பின் கையொப்பம் இட்டது, முதல் ஐக்கிய அரபு எமிரேட் கொடியை ஏற்றியது மற்றும் இந்த அருங்காட்சியகம் அமைந்த இடத்தில் 1971 டிசம்பர் 2 ஆம் தேதி ஐக்கிய அரபு எமிரேட்ஸ் ஒரு நாடாக உருவானது. ஐக்கிய அரபு அமீரக அரசியலமைப்பில் கையெழுத்திட்டதைக் குறிக்கும் ஆவணமாக இந்த அருங்காட்சியகம் வடிவமைக்கப்பட்டுள்ளது.
# எதிஹாட் அருங்காட்சியகம் (துபாய்)

## வரலாறு

1971 ஆம் ஆண்டில் ஐக்கிய அரபு எமிரேட் உருவானதைக் குறிக்கும் அறிவிப்பில் அமீரகத்தின் நிறுவன தந்தைகள் கையெழுத்திட்ட இடமான ஒன்றிங்களின் இல்லம் இந்த அருங்காட்சியகம் உள்ளடக்கியுள்ளது.இது இப்போது அருங்காட்சியகதின் ஒரு பகுதியாகும்.
# எதிஹாட் அருங்காட்சியகம் (துபாய்)

## கட்டிடம்

இந்த அருங்காட்சியகத்தை மோரியாமா & டெஷிமா கட்டிடக் கலைஞர்கள் கையெழுத்துப் பிரதி வடிவத்தில் வடிவமைத்தனர்.அசல் அறிவிப்பில் கையெழுத்திடப் பயன்படுத்தப்படும் பேனாக்களைப் போலவே ஏழு நெடுவரிசைகள் அருங்காட்சியகத்தில் கட்டப்பட்டுள்ளன.இந்த அருங்காட்சியகத்தில் எட்டு பார்வையாளருக்கான கட்டிடம் உள்ளன:  
**பார்வையாளருக்கான கட்டிடம்** **ஒன்று:** ஐக்கிய அரபு அமீரகத்தின் வரலாறு குறித்த ஆவணப்படம் திரையிட படுகிறது.  
**பார்வையாளருக்கான கட்டிடம்** **இரண்டு:** ஐக்கிய அரபு அமீரக கூட்டமைப்பு உருவாவதற்கு முந்தைய காலத்தை சிறப்பிக்கும் பரந்த பரஸ்பர ஊடாடும் வரைபடம்.  
**பார்வையாளருக்கான கட்டிடம் மூன்று:** ஐக்கிய அரபு அமீரக கூட்டமைப்பு உருவாவதற்கு முந்தைய காலத்தை முக்கிய வரலாற்று நிகழ்வுகளை நிரூபிக்கும் ஒரு ஊடாடும் காலவரிசை.  
**பார்வையாளருக்கான கட்டிடம் நான்கு:** மறைந்த ஷேக் சயீத் பின் சுல்தான் அல் நஹ்யான் மற்றும் ஷேக் ரஷீத் பின் சயீத் அல் மக்தூம் ஆகியோருக்கு இடையிலான சந்திப்பின் காட்சிகளை காணலாம்.  
**பார்வையாளருக்கான கட்டிடம்** **ஐந்து:** ஐக்கிய அரபு அமீரக கூட்டமைப்பு உருவான வரலாறுகளை காணும் ஊடாடும் வழிகாட்டி.  
**பார்வையாளருக்கான கட்டிடம்** **ஆறு:** 1971 க்கு முன்னர் அமீரகத்தின் நிறுவன தந்தைகள் எதிர்கொண்ட முக்கியமான தருணங்களுக்கும் சவால்களுக்கும் ஒரு மீள் பார்வை.  
**பார்வையாளருக்கான கட்டிடம்** **ஏழு:** இது ஐக்கிய அரபு எமிரேட்ஸ் அரசியலமைப்பிற்கு அர்ப்பணிக்கப்பட்டுள்ளது.  
**பார்வையாளருக்கான கட்டிடம் எட்டு:** புதிதாகப் பிறந்த தேசத்தைக் கொண்டாடும் புகை படகாட்சி.
# பெண்டைல் நைட்ரைட்டு

**பெண்டைல் நைட்ரைட்டு** *(Pentyl nitrite)* என்பது C<sub>5</sub>H<sub>11</sub>NO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை அமைல் நைட்ரைட்டு என்றும் அழைக்கலாம். ஆல்க்கைல் நைட்ரைட்டான இச்சேர்மம் உயர் இரத்த அழுத்தத்திற்கு எதிரான மருந்தாகப் பயன்படுத்தப்படுகிறது. சயனைடால் ஏற்படும் நச்சு நீக்க சிகிச்சையிலும் பெண்டைல் நைட்ரைட்டு பயன்படுத்தப்படுகிறது.  
பொழுதுபோக்காக உள்ளிழுக்கும் வேதிப்பொருள்களில் பெண்டைல் நைட்ரைட்டும் ஒன்றாகும்.
# துபாய் மருத்துவமனை

**துபாய் மருத்துவமனை** *(Dubai Hospital)* 625 படுக்கை வசதிகளுடன் பொது மருத்துவம் மற்றும் அறுவை சிகிச்சைகள் மேற்கொள்ளப்படும் ஒரு மருத்துவமனையாகும். ஐக்கிய அரபு அமீரகத்தின் ,துபாயில் இம்மருத்துவமனை உள்ளது. துபாய் சுகாதாரம் மற்றும் மருத்துவ சேவைகள் துறையின் ஒரு பகுதியாக இம்மருத்துவமனை செயல்படுகிறது.  
துபாய் மருத்துவமனையை கட்டுவதற்கான பூர்வாங்கப் பணிகள் 1977 ஆம் ஆண்டிலேயே தொடங்கின என்றாலும், மார்ச், 1983 ஆம் ஆண்டுவரை இங்கு நோயாளிகள் அனுமதிக்கப்படவில்லை.  
இந்த மருத்துவமனையில் 14 தளங்கள் உள்ளன. முதல் இரண்டு தளங்கள் விபத்து மற்றும் அவசரப் பிரிவு மற்றும் வெளிநோயாளிகளுக்கும் அதற்கு மேல் உள்ள அனைத்து தளமும் உள்நோயாளிகளுக்கும் என்று ஒதுக்கப்பட்டுள்ளன.  
**மருத்துவ சேவைகள்**  
- மயக்க மருந்து
- கண் மருத்துவம்
- எலும்பியல்
- குழந்தை
- மகப்பேறியல்
- சிறுநீரகம்
- உட்சுரப்பியல்
- நெப்ராலஜி
- வாத நோய்
- புற்றுநோயியல்
- ENT  
**மருத்துவ ஆதரவு சேவைகள்**  
- கதிரியக்கவியல்
- அணு மருத்துவம் / மருத்துவ இயற்பியல்
- உடற்பயிற்சி சிகிச்சை
- உளவியல் சேவைகள்
# எம்மன்சைட்டு

**எம்மன்சைட்டு** (Emmonsite) என்பது Fe<sub>2</sub>(TeO<sub>3</sub>)<sub>3</sub>•2(H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம்|கனிமமாகும்]]. துர்தினைட்டு என்ற பெயராலும் அழைக்கப்படும் இக்கனிமம் இரும்பு தெல்லூரைட்டு கனிமம் என்று வகைப்படுத்தப்படுகிறது. முச்சாய்வு படிகங்களாக எம்மன்சைட்டு தோன்றுகிறது. பளபளப்பாகவும் மஞ்சள் பச்சை நிறத்திலும் மோவின் அளவுகோலில் 5 என்ற கடினத்தன்மை மதிப்பும் கொண்டதாக எம்மன்சைட்டு காணப்படுகிறது.  
அமெரிக்காவின் அரிசோனா மாநிலத்திலுள்ள கோச்சைசு மாகாணத்தின் டோம்ப்சுடோன் மாவட்டத்தில் 1885 ஆம் ஆண்டு எம்மன்சைட்டு முதன்முதலாக கண்டறியப்பட்டது. அமெரிக்க நில அளவாய்வுத்துறையைச் சேர்ந்த அமெரிக்க புவியியலாளர் சாமுவேல் பிராங்க்ளின் எம்மன்சு (1841-1911) நினைவாக கனிமத்திற்கு எம்மன்சைட்டு எனப் பெயரிடப்பட்டது.  
குவார்ட்சு அல்லது செருசைட்டுடன் சேர்ந்து பெரும்பாலும் அரிசோனாவின் டோம்ப்சுடோன் மாவட்டத்தில் எம்மன்சைட்டு கிடைக்கிறது. தாயகத் தெலூரியம், தெல்லூரைட்டு, தாயகத் தங்கம், பைரைட்டு, ரோதால்கியுலரைட்டு, மேக்காயைட்டு, சோனோரைட்டு, குசுட்டிசைட்டு, எசுட்லைட்டு போன்ற கனிமங்களுடன் சேர்ந்த நிலையில் எம்மன்சைட்டு சேர்ந்து காணப்படுகிறது.
# Module:LangSwitch

-- \/ | ___ __| |_ _| | ___ _| | __ _ _ __ __ _/ ___|_ _(_) |_ ___| |__
| |\/| |/ _ \ / _` | | | | |/ _ (_) | / _` | '_ \ / _` \___ \ \ /\ / / | __/ __| '_ \
| | | | (_) | (_| | |_| | | __/_| |__| (_| | | | | (_| |___) \ V V /| | || (__| | | |
|_| |_|\___/ \__,_|\__,_|_|\___(_)_____\__,_|_| |_|\__, |____/ \_/\_/ |_|\__\___|_| |_|
|___/
Authors and maintainers:
- User:Zolo - original version in Module:Fallback
- User:Jarekt  
local p = {}  
---
_langSwitch  
This function is the core part of the LangSwitch template.  
Example usage from Lua:
text = _langSwitch({en='text in english', pl='tekst po polsku'}, lang)  
Parameters:
args - table with translations by language
lang - desired language (often user's native language)  
Error Handling:  
local function defaultCheck(args)
if not args.en and not args.default then
local err = '<b>LangSwitch Error: no default</b>'
if args.nocat == '1' then
return err
else
return err .. ''
end
end
return false
end  
local function quickSwitch(args, arg)
local err = defaultCheck(args)
if err then
return err
end
if arg == '~' then
arg = ''
end
return arg
end  
function p._langSwitch(args, lang) -- args: table of translations
-- Return error if there is not default and no english version
local err = defaultCheck(args)
if err then
return err
end
-- get the list of accepetable language (lang + those in lang's fallback chain) and check their content
assert(lang, 'LangSwitch Error: no lang')  
--local langList = {lang}
--if not args[lang] then
local langList = mw.language.getFallbacksFor(lang)
table.insert(langList, 1, lang)
table.insert(langList, math.max(#langList, 2), 'default')
--end  
for _, language in ipairs(langList) do
lang = args[language]
if lang == '~' then
return ''
elseif lang and lang ~= '' then
return lang
end
end
end  
---
langSwitch  
This function is the core part of the LangSwitch template.  
Example Usage from a template:  
Parameters:
.args - table with translations by language
.args.lang - desired language (often user's native language)  
Error Handling:  
function p.langSwitch -- version to be used from wikitext
local args = .args
-- if no expected args provided than check parent template/module args
if args.en == nil and args.default == nil and args.nocat == nil then
args = mw.getCurrentFrame:getParent.args
end  
local lang = args.lang
if not lang or not mw.language.isSupportedLanguage(lang) then
lang = :callParserFunction("int", "lang") -- get user's chosen language
end  
-- Try quick switch
local args1 = args[lang]
if args1 and args1 ~= '' then
return quickSwitch(args, args1)
end  
-- Allow input in format:
-- with multiple languages mapping to a single value
args1 = {}
for name, value in pairs(args) do
if value ~= '' and type(name) == 'string' then
-- split multi keys
for str in string.gmatch(name, "([^/]+)") do
args1[str] = value
end
end
end
return p._langSwitch(args1, lang)
end  
return p
# பார்பரா எலைன் ரூத் பிரவுன்

**பார்பரா எலைன் ரூத் பிரவுன்** *(Barbara Elaine Ruth Brown)* என்பவர் ஓர் அமெரிக்க உயிரியலாளர் மற்றும் மக்கள் சேவகர் ஆவார்.
# பார்பரா எலைன் ரூத் பிரவுன்

## தொடக்க காலம்

பார்பரா உருசலுக்கு இவர் 1929 ஆம் ஆண்டு பிப்ரவரி மாதம் 14 ஆம் நாள் சிக்காக்கோவில் பிறந்தார். பிரவுனின் பெற்றோர் ருமேனியா மற்றும் உருசியாவிலிருந்து குடியேறிய யூதர்களாவர். 1953 இல், ரோசர் பிரவுனை மணந்து கொண்ட பிரவுனுக்கு ஆறு குழந்தைகள் பிறந்தனர். அவை பின்வருமாறு:
•ஐசோத்ரிக்சு பார்பராபிரவுனே - பார்பரா பிரவுனின் தூரிகை-வால் எலி
•காலிசுபசு பார்பராபிரவுனே - பார்பரா பிரவுனின் வனப்பகுதி  
ரூத் பிரவுன் 2019 ஆம் ஆண்டு சனவரி மாதம் 7 ஆம் நாள் இறந்தார்.
# விளிம்பு (கோட்டுருவியல்)

கோட்டுருவியலில் **விளிம்பு** (*edge*) என்பது கோட்டுருக்களை உருவாக்கப் பயன்படும் இரு அடிப்பபடை அலகுகளுள் ஒன்றாகும். மற்றொரு அலகு கணு. பொதுவாக கோட்டுரு வரைதலில் இரு கணுக்களை இணைத்து வரையப்படும் கோடு விளிம்பு எனப்படும். எனினும் மீகோட்டுருக்களில் விளிம்புகள் இரண்டிற்கும் மேற்பட்டக் கணுக்களையும் கொண்டிருக்கும்.  
விளிம்புகள் திசையுறு அல்லது திசையுறாதவையாக இருக்கலாம். திசையுறா விளிம்புகள் "கோடுகள்" எனவும் திசையுறு விளிம்புகள் "விற்கள்" அல்லது "அம்புகள்" எனவும் அழைக்கப்படுகின்றன. திசையுறா கோட்டுருவில் விளிம்புகள் அதன் கணுக்களின் கணமாகக் குறிக்கப்படுகிறது. திசையுறு கோட்டுருவில் விளிம்புகள் அதன் கணுக்களின் வரிச்சைச்சோடியாகக் குறிக்கப்படுகிறது.  
கணுக்கள் இருந்தும் விளிம்புகள் இல்லாத கோட்டுருவானது "விளிம்பற்ற கோட்டுரு" எனப்படும். சில இடங்களில் விளிம்பற்ற கோட்டுருவானது வெற்று கோட்டுரு எனவும் அழைக்கப்படும். ஆனால் வெற்று கோட்டுரு என்பது கணுக்கள் இல்லாத கோட்டுருவையும் குறிக்கலாம்.  
: என்ற கோட்டுருவின் விளிம்புகளின் கணத்தின் குறியீடு:
# படி (கோட்டுருவியல்)

கோட்டுருவில் ஒரு கணுவின் படுகை விளிம்புகளின் எண்ணிக்கை அக்கணுவின் **படி** (*degree*, *valency*) ஆகும். பல்கோட்டுருக்களில் படி கணக்கிடும்போது ஒரு கணுவில் கண்ணிகள் இருக்குமானால் அக்கண்ணிகள் இருமுறை எண்ணப்படுகின்றன. கணு <math>v</math> இன் படியின் குறியீடு: <math>\deg(v)</math> அல்லது <math>\deg v</math>.  
<math>G</math> என்ற கோட்டுருவின் "பெருமப் படி" என்பது அதன் கணுக்களின் படிகளின் பெரும மதிப்பாகும்; இதன் குறியீடு: <math>\Delta(G)</math> "சிறுமப் படி" என்பது அதன் கணுக்களின் படிகளின் சிறும மதிப்பாகும்; இதன் குறியீடு: <math>\delta(G)</math>படத்தில் உள்ள பல்கோட்டுருவின் பெருமப் படி 5; சிறுமப் படி 0.  
ஒரு ஒழுங்கு கோட்டுருவில் எல்லாக் கணுக்களுமே சமமான படியுடைவை. ஒரு முழுக்கோட்டுருவின் எல்லாக் கணுக்களுமே பெருமப் படி கொண்டிருக்கும். இது ஒரு சிறப்புவகை ஒழுங்கு கோட்டுருவாகும். <math>K_n</math> என்ற முழு கோட்டுருவில், கணுக்களின் எண்ணிக்கை <math>n</math> ஆகவும் எல்லாக் கணுக்களின் பெருமப் படி <math>n-1</math> ஆகவும் இருக்கும்.  
திசையுறு கோட்டுருவில் படியானது "உட்படி", "வெளிப்படி" என வகைப்படுத்தப்படுகிறது.
;உட்படி:
ஒரு கணுவை நோக்கி அமையும் விளிம்புகளின் எண்ணிக்கை அக்கணுவின் உட்படியாகும். இதன் குறியீடு:  
;வெளிப்படி:
ஒரு கணுவிலிருந்து செல்லும் விளிம்புகளின் எண்ணிக்கை அக்கணுவின் வெளிப்படியாகும். இதன் குறியீடு:
# படி (கோட்டுருவியல்)

## சிறப்பு மதிப்புகள்

- படி = 0 எனில் அக்கணு "தனித்த கணு" எனப்படும்.
- படி = 1 எனில், அக்கணு "இலைக் கணு" அல்லது "இறுதிக் கணு" எனப்படும்.
- *n* கணுக்கள் கொண்ட கோட்டுருவிலுள்ள ஒரு கணுவின் படி = *n*&nbsp;&minus;&nbsp;1 எனில், அக்கணு, "ஓங்கு கணு" எனப்படும்.
- உட்படி = 0 எனில், அக்கணு, "ஊற்று கணு" (source vertex) எனப்படும்.
- 0 - வெளிப்படி = 0 எனில், அக்கணு, "உறிஞ்சு கணு" (sink vertex) எனப்படும்.
# படி (கோட்டுருவியல்)

## கைகொடுத்தல் தேற்றம்

:*படிகளின் கூட்டுத்தொகை வாய்பாடு*:
இவ்வாய்பாடின்படி, <math>G=(V, E)</math> என்ற கோட்டுருவில்,
:<math>\sum_{v \in V} \deg(v) = 2|E|\, .</math> ஆக இருக்கும்.  
இதன்படி ஒரு திசையுறா கோட்டுருவில், ஒற்றையெண் படியுடைய கணுக்களின் எண்ணிக்கை இரட்டை எண்ணாக இருக்கும். இக்கூற்று கைகொடுத்தல் துணைத்தேற்றம் எனவும் அழைக்கப்படுகிறது. பேச்சு வழக்கில் கைகொடுத்தல் தேற்றப்படி, ஒரு கூட்டத்திலுள்ளவர்களில் சிலர் ஒருவருக்கொருவர் கைகொடுக்கும்போது ஒற்றைப்படை எண்ணிக்கையில் பிறநபர்களின் கைகளைத் தொட்ட நபர்களின் எண்ணிக்கையானது இரட்டைப்படை எண்ணாக இருக்கும்.
# படி (கோட்டுருவியல்)

## படிகளின் தொடர்வரிசை

ஒரு திசையுறா கோட்டுருவின் கணுக்களின் படிகளின் கூடாத் தொடர்வரிசையே அக்கோட்டுருவின் படிகளின் தொடர்வரிசை எனப்படும். படத்தில் தரப்பட்டுள்ள கோட்டுருவின் படிகளின் தொடர்வரிசை: (5, 3, 3, 2, 2, 1, 0). படிகளின் தொடர்வரிசை என்பது கோட்டுரு பண்பு என்பதால் சம அமைவியக் கோட்டுருக்கள் எல்லாம் ஒரே படிகளின் தொடர்வரிசை கொண்டிருக்கும். எனினும் படிகளின் தொடர்வரிசை கோட்டுருக்களைத் தனித்து அடையாளப்படுத்துவதில்லை; சில சம அமைவியமற்ற கோட்டுருக்களின் படிகளின் தொடர்வரிசையும் ஒன்றாக இருக்கும்.
# 108 சிவன் கோயில்கள்

இது சிவ தோத்திரத்தில் குறிப்பிடப்பட்டுள்ள **108 சிவன் கோயில்களின் பட்டியல்**.
# 108 சிவன் கோயில்கள்

## பின்னணி

இந்து மதப் புராணங்களின் படி, பகவான் பரசுராமர், கோகர்ணா மற்றும் கன்னியாகுமரி இடையே நிலத்தை உருவாக்கினார். கர்த்தாவிரியா அர்ஜுனன் மற்றும் பிற க்ஷத்திரியர்களைக் கொன்ற பின்னர் பிராமணர்களுக்கு நன்கொடை வழங்குவதற்காக தனது கோடரியைப் பயன்படுத்தி கேரளாவை கடலில் இருந்து மீட்டதாகக் கூறப்படுகிறது. அவர் இந்த நிலத்தை 64 கிராமங்களாகப் பிரித்தார். இந்த 64 கிராமங்களில் 32 கிராமங்கள் பெரும்புழா மற்றும் கோகர்ணா<nowiki/>இடையே உள்ளன. இங்கு பேச்சு வடிவ மொழியாக இருந்தது துளு. மீதமுள்ள 32 கிராமங்கள் பெரும்புழா மற்றும் கன்னியாகுமரி இடையே மலையாள மொழி பேசும் பகுதியில் இருந்தன.  
மகா விஷ்ணுவின் ஆறாவது அவதாரமான பரசுராமர், ஜமதக்னி மற்றும் ரேணுகா<nowiki/>வின் இளைய மகன் ஆவார். புராணங்களின் படி, இந்த நிலத்தைப் பிராமணர்களுக்கு நன்கொடையாக அளித்த பின்னர், இந்த 64 கிராமங்களில் நூற்று எட்டு மகா சிவலிங்கம் மற்றும் துர்கா சிலைகள் நிறுவப்பட்டன. இந்த நூற்று எட்டு சிவன் கோயில்கள் சிவாலய தோத்திரத்தில் குறிப்பிடப்பட்டுள்ளன. இந்தப் பாடல் மலையாள மொழியில் எழுதப்பட்டுள்ளது. 108 சிவா கோயில்களில் 105 கோயில்கள் கேரள மாநிலத்திலும், கர்நாடகாவில் 2 கோயில்களும், 1 கோயில் தமிழ்நாட்டின் கன்னியாகுமரி மாவட்டத்திலும் உள்ளன.
# டையைசோயெப்டைல் தாலேட்டு

**டையைசோயெப்டைல் தாலேட்டு** *(Diisoheptyl phthalate)* என்பது C<sub>22</sub>H<sub>34</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். தாலிக் அமிலத்தின் பல்வேறு ஐசோயெப்டைல் எசுத்தர்களின் கலவைகளிலான ஒரு வேதிச் சேர்மமாக டையைசோ எப்டைல் தாலேட்டு கருதப்படுகிறது. தாலேட்டு வகைச் சேர்மமாக வகைப்படுத்தப்படும் இது நெகிழியாக்கியாகப் பயன்படுத்தப்படுகிறது.
# திப்தெந்து பிரமானிக்

**திப்தெந்து பிரமானிக்** (Diptendu Pramanick**)** (சூலை 1910 - திசம்பர் 1989) இவர் கொல்கத்தாவைச் சேர்ந்த ஒரு பெங்காலி திரைப்பட ஆளுமையாவார். இவர் கொல்கத்தாவில் *கிழக்கு இந்தியா மோஷன் பிக்சர்ஸ்* சங்கத்தின் நிறுவனர், செயலாளராக இருந்தார். இவரது பன்முக வாழ்க்கையின் போது, இவர் பிரபலங்களுடன் தொடர்பு கொண்டிருந்தார். மேலும் இந்த அமைப்பின் ஆரம்ப நாட்களிலிருந்து ஒரு பிராந்திய அளவிலான நிறுவனமாக பரிணாமம் கண்டார்.
# திப்தெந்து பிரமானிக்

## ஆரம்பகால வாழ்க்கை மற்றும் கல்வி

இவர் 1910 சூலை 18 அன்று கொல்கத்தாவில் பிறந்தார். இவர் மேற்கு வங்காளத்தின் சாந்திப்பூரைச் சேர்ந்த சுதாமோய் பிரமானிக்கின் மூத்த மகனாவார். இவர் தனது ஆரம்ப பள்ளிப்படிப்பை கொல்கத்தாவிலும் பின்னர் ராய்காஞ்ச் பள்ளியிலும் முடித்தார். அங்கு இவரது தந்தை வழக்கறிஞராக இருந்தார்கன் .  
1926 ஆம் ஆண்டில் இவர் கொல்கத்தாவுக்குத் திரும்பி தனது மெட்ரிகுலேஷனை முடித்தார். பின்னர் 1928 இல் அறிவியலில் இடைநிலை தேர்வுகளையும் முடித்தார். பின்னர் கொல்கத்தாவின் இசுகாட்டிச் தேவாலயக் கல்லூரியில் சேர்ந்தார்.
பின்னர் அசுதோஷ் கல்லூரியில் பட்டம் பெற்றார். மேலும் 1931இல் கொல்கத்தா பல்கலைக்கழகத்தில் அறிவியலில் இளங்கலைப் பட்டம் பெற்றார்.
# திப்தெந்து பிரமானிக்

## தொழில்

கல்லூரியை விட்டு வெளியேறிய பின்னர், அப்போதைய கொல்கத்தா நகரத் தந்தை சிறீ சந்தோசுகுமார் பாசுவின் செயலாளராக பணியாற்றினார். இவரது இலக்கிய விருப்பங்களிலிருந்து, இவர் இலக்கிய மாநாடுகள் மற்றும் பெங்காலி இலக்கிய அரங்குகளுடன் தொடர்புடையவர். 12வது பிரபாசி பங்கா-சாகித்ய சம்மேளனத்தை திசம்பர் 1934 இல் கொல்கத்தாவில் இரவீந்திரநாத் தாகூர் திறந்து வைத்தார்.  
பாசுவின் செயலாளராக பணியிலிருந்த காலம் முடிந்ததும், இவர் குடிமைப் பாதுகாப்பு மற்றும் வணிக அருங்காட்சியகத்தின் விளம்பரப் பிரிவில் தொடர்பு அலுவலரானார். 1942ஆம் ஆண்டில், அப்போதைய வங்க அரசாங்கத்தின் உள்துறை துறைக்கு குடிமைப் பாதுகாப்பு தொடர்பு அலுவலராக சென்றார்.  
இரண்டாம் உலகப் போரின் நேரத்தில், ஜப்பான் பர்மாவைக் கைப்பற்றியது. மேலும் கொகல்கத்தாவில் குண்டுவெடிப்பு அச்சுறுத்தல் பெருமளவில் இருந்தது. இறுதியில் ஜப்பானிய விமானம் பட்ஜ் பட்ஜில் (கல்கத்தாவுக்கு தெற்கே) குண்டு வீசியது.  
குண்டுவெடிப்பு பரவலான பீதிக்கு வழிவகுத்தது - ஒரு மில்லியனுக்கும் அதிகமான மக்கள் நகரத்திலிருந்து அஞ்சி ஓடினர். நிலைமையைக் கட்டுப்படுத்த குடிமை அதிகாரிகள் மீது பெரும் அழுத்தம் இருந்தது. இந்த அச்சுறுத்தல்கள் மற்றும் திட்டமிடப்பட்ட மிதமான கட்டுப்பாடுகள், மருத்துவ படைப்பிரிவுகள், தீயணைப்பு மற்றும் மீட்புப் பிரிவுகளை எதிர்கொள்ள இந்திய குடிமைப் பாதுகாப்புத் துறை விரைவாக விரிவடைந்தது. போரின் முடிவில், 1947 தொடங்கி திணைக்களம் படிப்படியாக மூடப்பட்டது.  
அதைத் தொடர்ந்து, இவர் ஒரு துணிகர நடவடிக்கை *(சினி ஃபர்னிஷர்ஸ் லிமிடெட்)* மூலம் இரண்டு நண்பர்களுடன் சேர்ந்து தனது திறனை சோதித்தார். இங்குதான் இவர் கொல்கத்தாவின் பெங்காலித் திரையுலகத் துறையினருடன் நெருங்கிய தொடர்பு ஏற்படுத்திக் கொண்டார்.  
இந்த தொடர்புகளில் ஆர்வம் கொண்ட இவர், 1948 ஆம் ஆண்டில் வங்காளத்தின் தயாரிப்பாளர்கள், விநியோகஸ்தர்கள் மற்றும் கண்காட்சியாளர்களின் (வங்காள இயங்கு படச் சங்கம்) செயலாளராக சேர்ந்தார். அதே நேரத்தில் பி.என். சிர்கார் அதன் தலைவராக இருந்தார். அடுத்த ஆண்டு இவர் வங்காள இயங்கு படச் சங்கத்திற்கான பத்திரிக்கையைத் தொடங்கினார். மேலும் இரண்டு தசாப்தங்களுக்கும் மேலாக அதன் ஆசிரியராக இருந்தார்.
# திப்தெந்து பிரமானிக்

## ஆளுமை

வர்தமான் மாவட்டத்தில் உள்ள தொலைதூர கிராமமான ***தாஹுகாவின்*** பல வறிய குடும்பங்களைச் சேர்ந்த குழந்தைகள், ஒவ்வொரு ஆண்டும் சரசுவதி பூஜையின் போது நடைபெறும் ஒரு விழாவின் போது, திப்தெந்து பிரமானிக் புத்தக நிதியிலிருந்து பள்ளி புத்தகங்களைப் பெறுகிறார்கள்.
# ஹேமேந்திர மோகன் போஸ்

**ஹேமேந்திர மோகன் போஸ்** (**Hemendra Mohan Bose**) (பிறப்பு: 1864 - இறப்பு: 1961 ஆகத்து 28) இந்திய தொழில்முனைவோரான இவர் "குந்தாலின் முடி எண்ணெய்" மற்றும் "தெல்கோஷ் வாசனை திரவியம்' ஆகியவற்றை தயாரித்தார். கிராமபோன்கள் தயாரித்த முதல் இந்தியர் இவராவார். இவரது பல வணிகங்கள் தொழில் முறைபொழுதுபோக்குகள் மற்றும் விஞ்ஞான முன்னேற்றங்களில் ஆர்வம் ஆகியவற்றிலிருந்து தூண்டப்பட்டன. இவர் இந்தியாவில் வண்ணப் புகைப்படத்தின் முன்னோடியாகவும் இருந்தார்.
# ஹேமேந்திர மோகன் போஸ்

## ஆரம்ப கால வாழ்க்கை

போஸ் 1866 ஆம் ஆண்டில் இந்நகரம் வங்காளதேசத்தில் மைமன்சிங் என்ற இடத்தில் பிறந்தார். அங்கு இவரது தந்தை ஹராமோகன் போஸ் தங்கியிருந்தார். குடும்பத்தின் மூதாதையர் வீடு மைமென்சிங் மாவட்டத்தில் உள்ள ஜெய்சித்தி கிராமத்தில் இருந்தது. மைக்கேல் கின்னரின் கூற்றுப்படி, போஸ் 1864 இல் தனது மூதாதையர் கிராமத்தில் பிறந்தார் எனத் தெரிகிறது. ஐ.ஏ. தேர்ச்சி பெற்ற பின்னர் கொல்கத்தா மருத்துவக் கல்லூரியில் சேர அனுமதி பெற்றார். கல்லூரியில் ஒரு மாணவனாக இருந்தபோது, அமில விபத்து ஏற்பட்டு இவரது கண்களில் காயம் ஏற்பட்டது. குணமடைந்த பிறகு, இவர் தனது மருத்துவ வாழ்க்கையை விட்டுவிட்டார். 1890 ஆம் ஆண்டில், போஸ் வாசனை திரவியம் தயாரிக்க பரிசோதனை செய்யத் தொடங்கினார். மேலும் வணிகத்தில் தனது நகர்வைத் தொடங்கினார்.
# ஹேமேந்திர மோகன் போஸ்

## தொழில்

பிரித்த காலத்தில் ஹேமேந்திர மோகன் போஸின் புகைப்படம் ]]
1894 ஆம் ஆண்டில், போஸ் தனது சொந்த வியாபாரத்தை கொல்கத்தாவில் 'எச்-போஸ் வாசனை திரவியம்' என்ற பெயரில் தொடங்கினார். அங்கு இவர் வாசனை திரவியங்களை வடிகட்டி விற்பனையில் ஈடுபட்டு வந்தார். ஆரம்ப வெற்றிக்குப் பின்னர், முடி எண்ணெய் மற்றும் லாவெண்டர் தண்ணீர், ஈ டி கொலோன், ரோஜாவின் பால் போன்ற கழிப்பறை பொருட்களைகளை தனது தயாரிப்புகளில் சேர்த்தார். மேலும் கொல்கத்தாவில் புதிய உற்பத்தி அலகு ஒன்றையும் அமைத்தார். இவரது தயாரிப்புகளில் பிரபலமான குந்தாலின் முடி எண்ணெய் மற்றும் தெல்கோஷ் வாசனை திரவியம் ஆகியவை அடங்கும்.  
1900 வாக்கில், கொல்கத்தாவில் குண்டாலின் அச்சகம் என்ற பெயரில் ஒரு அச்சகம் மற்றும் பதிப்பகத்தை இவர் தொடங்கினார். இது தற்செயலாக இவரது வாசனை திரவிய வியாபாரத்திற்கு அடுத்ததாக இருந்தது. 1903 ஆம் ஆண்டில், இவர் குந்தாலின் புரஸ்காரை நிறுவினார். மேலும் இளம் எழுத்தாளர்களின் திறமையை வெளிப்படுத்த ஊக்குவித்தார். ஜகதீஷ் சந்திரபோஸ் தான் எழுதிய ஒரு சிறுகதைக்காக குந்தாலின் புரஸ்காரை பெற்ற முதல் நபராவார். பின்னர் சரத் சந்திர சட்டோபாத்யாய் முதல் அச்சிடப்பட்ட வெளியீடான *மந்திரா* குந்தாலின் புரஸ்கார் பெற்றது.  
போஸ் ஒரு மிதிவண்டி ஆர்வலராக இருந்தார். அவரே மிதிவண்டியை ஓட்டக் கற்றுக்கொண்டு, அதை எப்படி சவாரி செய்வது என்று தனது நண்பர்களுக்குக் கற்றுக் கொடுத்தார். 1903 ஆம் ஆண்டில், இவர் தனது சகோதரர் ஜதிந்திர மோகன் போஸுடன் சேர்ந்து இந்தியருக்குச் சொந்தமான மிதிவண்டி நிறுவனத்தை நிறுவினார். இந்த நிறுவனம் ரோவர் சைக்கிள்களின் விநியோகஸ்தர்களாகவும் இருந்தது. இது இவரது சுதேசி முயற்சிகளில் முதன்மையானதாகும். மோட்டார் காரை எப்படி ஓட்டுவது என்பதையும் கற்றுக்கொண்டார். 1900 ஆம் ஆண்டில், இவர் இரண்டு இருக்கைகள் கொண்ட மோட்டார் காரை வாங்கி அதை தானே ஓட்டினார். 1903 ஆம் ஆண்டில் இவர் பிரான்சில் இருந்து டார்ராக் 8 ஹெச்பி ஒற்றை சிலிண்டர் மோட்டார் காரையும், 1905 ஆம் ஆண்டில் டார்ராக் என்ற 2 சிலிண்டரையும் இறக்குமதி செய்தார். கொல்கத்தாவில் இந்தியருக்கு சொந்தமான முதல் ஆட்டோமொபைல் விநியோகஸ்தரான தி கிரேட் ஈஸ்டர்ன் மோட்டார் நிறுவனத்தின் உரிமையாளராக இருந்த இவர், பிரிட்டிசு மேலாளராகப் பணிபுரிந்தார். பார்க் வீதியில் 'கிரேட் ஈஸ்டர்ன் மோட்டார் ஒர்க்ஸ்' என்ற பழுதுபார்க்கும் பிரிவையும் அமைத்தார்.
# ஹேமேந்திர மோகன் போஸ்

## தொழில்

### ஒலிப்பதிவு

1900 ஆம் ஆண்டில், போஸ் ஒரு எடிசன் கிராமபோனைப் பெற்ற பிறகு, தனிப்பட்ட முறையில் ஒலிப் பதிவுகளைத் தொடங்கினார், . இவர் தனது நண்பர்களது பதிவுகளை நிதானமான முறையில் பதிவு செய்யத் தொடங்கினார். எச். போஸ் பதிவுசெய்த முதல் நபர்களில் இவரது மாமா சர் ஜகதீஷ் சந்திரபோஸ், பி சி ராய் மற்றும் இவரது நண்பர் இரவீந்திரநாத் தாகூர் ஆகியோரும் அடங்குவர். இவரது நிறுவனம் "போஸ் பாத்தே ரெக்கார்டிங்ஸ்" என்ற பெயரில் அறியப்பட்டது . பின்னர் இது "எச். போஸ் சுதேசி ரெக்கார்ட்ஸ்" என்ற பெயரிடப்பட்டது. 1907 வாக்கில், போஸின் பதிவுகளுக்கான தேவை மிகவும் வளர்ந்தது. இவர் பதிவு செய்வதற்காக தனது சொந்த சிலிண்டர்களை தயாரிக்கத் தொடங்கினார். எச். போஸ் சுதேசி இயக்கத்தின் நன்கு அறியப்பட்ட புரவலர் ஆவார். இவருடைய பல பதிவுகள் இந்த விஷயத்தை உள்ளடக்கியது.
# ஹேமேந்திர மோகன் போஸ்

## சாதனைகள்

போஸ் இந்தியாவில் வண்ண புகைப்படத்தின் முன்னோடியாக இருந்தார். இவர் தனது புகைப்படங்களுக்கு ஆட்டோக்ரோம் லூமியர் ஸ்லைடுகளைப் பயன்படுத்தினார். விளையாட்டு ஒன்றியத்தின் நிறுவனர் தலைவராக இருந்தார்.
# எண்ணிம ஊடகம்

**எண்ணிம ஊடகம்** (திசிட்டல் மீடியா) என்பது இயந்திரம் மூலம் படிக்கக்கூடிய வடிவங்களில் குறியிடப்படும் ஏதெனும் ஓர் ஊடகமாகும். எண்முறை ஊடகங்களை எண்முறை மின்னணுவியல் சாதனங்களில் உருவாக்கலாம், பார்க்கலாம், விநியோகிக்கலாம், மாற்றியமைக்கலாம் மற்றும் பாதுகாக்கலாம்.  
எண்முறை என்பது இலக்கங்களின் வரிசையுடன் குறிப்பிடப்படும் எந்தவொரு தரவையும் வரையறுக்கலாம், மேலும் ஊடகம் என்பது தகவல்களை ஒன்றாக ஒளிபரப்ப அல்லது தொடர்புகொள்வதற்கான ஒரு முறையைக் குறிக்கிறது. எண்முறை ஊடகம் என்பது ஒரு திரை மூலம் நமக்கு ஒளிபரப்பப்படும் எந்தவொரு தகவலையும் குறிக்கிறது. இணையத்தில் பார்ப்பதற்காக, இணையம் வழியாக அனுப்பப்படும் உரை, கேட்பொலி (ஆடியோ), காணொளி மற்றும் வரைகலை ஆகியவை இதில் அடங்கும்.
# எண்ணிம ஊடகம்

## எண்ணிம ஊடகம்

எடுத்துக்காட்டுகளாக எண்முறை ஊடகங்களில் மென்பொருள், எண்ணிம தோற்றுரு, எண்ணிம காணொளி, நிகழ்பட ஆட்டம், வலைப் பக்கம் மற்றும் வலைத்தளம், சமூக ஊடகம், எண்ணிம முறை மற்றும் தரவுத்தளம், எண்ணிம கேட்பொலி (எம்பி3, எண்ணிம ஆவணம், மின்னூல்) போன்றவை அடங்கும். எண்ணிம ஊடகம் பெரும்பாலும் அச்சிடப்பட்ட புத்தகங்கள், நாளிதழ்கள் மற்றும் இதழ்கள் போன்ற அச்சு ஊடகங்களுடனும், புகைப்படத் திரைப்படம், கேட்பொலி நாடாக்கள் அல்லது காணொளி நாடாக்கள் போன்ற பிற பாரம்பரிய அல்லது அனலாக் ஊடகங்களுடனும் வேறுபடுகிறது.  
எண்ணிம ஊடகம் சமூகம் மற்றும் கலாச்சாரத்தில் கணிசமாக பரந்த மற்றும் சிக்கலான தாக்கத்தை ஏற்படுத்தியுள்ளது. இணையம் மற்றும் தனி மேசைக் கணினி உடன் எண்ணிம ஊடகம் இணைந்து பத்திரிகை, மக்கள் தொடர்பு, பொழுதுபோக்கு, கல்வி, வர்த்தகம் மற்றும் அரசியல் ஆகியவற்றில் சீர்குலைக்கும் கண்டுபிடிப்புகளை ஏற்படுத்தியுள்ளது.
# வாராப்பூர் ஊராட்சி (புதுக்கோட்டை)

**வாராப்பூர் ஊராட்சி** (*Varappur Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள புதுக்கோட்டை வட்டாரத்தில் அமைந்துள்ளது. இந்த ஊராட்சி, புதுக்கோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5,002 ஆகும். இவர்களில் பெண்கள் 2,517 பேரும் ஆண்கள் 2,485 பேரும் உள்ளனர்.
# வாராப்பூர் ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. கரையப்பட்டி
1. குருக்கப்பட்டி
1. கழனிப்பட்டி
1. மேலபுலவன்காடு
1. விரியனிப்பட்டி
1. புதுவயல்
1. மேலமஞ்சக்கரை
1. நெம்மேலிப்பட்டி
1. நெருஞ்சிப்பட்டி
1. பொன்னான்கன்னிப்பட்டி
1. சுந்தநேரிப்பட்டி
1. வலசேரிப்பட்டி
1. தெற்குகரை
1. இருங்குளவன்பட்டி
1. கீழபுலவன்காடு
1. வாராப்பூர்
# சோர்கன் சீரா

**சோர்கன் சீரா** என்பவர் செங்கிஸ் கானின் *ஒன்பது மந்திரிகளில்* ஒருவர் ஆவார். அசர்பைஜானை ஆண்ட சோபனிடுகள் இவரின் வழித்தோன்றல்கள் தான். இவர் தாய்சியுடு பழங்குடி இனத்தின் சுல்டுசு பிரிவைச் சேர்ந்தவர் ஆவார். தாய்சியுடுகளின் தலைவர் டோடோயேன்-கிர்டேவின் கீழ் இவர் ஒரு விவசாயக் கூலியாக இருந்தார்.